Azolla

{{Taxobox 
| name = Azolla
| image = Azolla caroliniana0.jpg
| image_width = 250 px
| image_caption = Azolla caroliniana
| regnum = Plantae
|subregnum = Tracheobionta
|divisio =  Pteridophyta
| classis = Polypodiopsida
| ordo = Salviniales
|familia = Salviniaceae
|genus = Azolla
|genus_authority = Lam., 1783
|subdivision_ranks= Especies
|subdivision = 
Véxase o texto
|type species = Azolla filiculoides <small>Lam., 1783</small>
}}Azolla é un xénero de pteridófitas (fentos ou fieitos) da clase das polipodiópsidas e orde das salviniales, un dos dous comprendidos na familia das salviniáceas.Salviniaceae Martinov en World Flora Online. Consultado o 20 de marzo de 2021.

 Taxonomía 
 Descrición 
O xénero foi descrito en 1783 polo naturalista francés Jean-Baptiste Lamarck na súa obra Encyclopédie méthodique. Botanique. Tome 1er (1): 343.Azolla Lam., 1783, en  World Flora Online. Consultado o 20 de marzo de 2021.

 Etimoloxía 
Lamarck deulle este nome a unha planta traída por Philibert Commerson do Estreito de Magallanes, e a orixe do nome podería ser simplemente o que a poboación local lle daban a esta planta.Seckbach, Joseph & Grube, Martin, eds. (2010): Symbioses and stresses. Berlín, Alemaña: Springer. ISBN 978-9-0481-9449-0.

 Especies 
Dentro do xénero recoñécense na acualidade as seguintes 7 especies:
 Azolla caroliniana Willd.
 Azolla filiculoides Lam.
 Azolla japonica Franch. & Sav.
 Azolla mexicana Schlecht. & Cham. ex K. Presl
 Azolla microphylla Kaulf.
 Azolla nilotica Decne. ex Mett.
 Azolla pinnata R. Br.

 Nota taxonómica 
Anteriormente, ou ás veces aínda hoxe en día, algúns autores consideran o xénero como o único da familia das azoláceas (Azollaceae).Salviniales  no ITIS. Consultado o 20 de marzo de 2021.Azollaceae en floravascular.com Pero esta familia non é admitida polo WoRMS,Salviniaceae Martinov, 1820 no WoRMS. e outras bases de datos e, a maioría dos autores, incluén o seu único xénero na familia das salviniáceas.

 Características 
As especies deste xénero forman alfombras' que cobren a auga o son arrastradas polo vento cara a unha beira, e vólvense rapidamente tan densas que impiden que a luz solar penetre no corpo de auga, o que pode contribuír a fenómenos de distrofización, o estado extremo da eutrofización, que conduce á morte de organismos animais e vexetais superiores debido á anoxia (falta case total de oxíxeno) do medio.

As especies de Azolla presentan unha asociación simbiótica con cianobacterias. Estes microorganismos agrúpanse en criptas no envés das frondes flotantes: así quedan protexidos. A simbiose permite que o fieito se desenvolva mellor ao aproveitar as capacidades de absorción de nitróxeno atmosférico das cianobacterias (o nitróxeno xeralmente é o nutriente que limita o crecemento das plantas).

 Reprodución 
En inverno as especies de Azolla morren. As esporas que estes fietitos desprenderon en outono permiten que volvan a estar presentes na primavera seguinte. Pero é a división dos seus talos o que lles permiten poboar rapidamente un contorno.

 Usos 
 Alimentación animal 
Ademais do seu cultivo tradicional como biofertilizante nos arrozais (debido á súa capacidade para fixar nitróxeno no solo), as Azolla sp.  encontraron uso na produción de pensos. As especies de Azolla son ricas en proteínas, aminoácidos esenciais, vitaminas e sales minminerais. Hai estudos que demostran que a alimentación de vacas leiteiras, porcos, patos e galiñas con Azolla sp. permiten aumentos significativos na produción de leite, no peso dos polos e na produción de ovos en comparación cos alimentos convencionais. Un estudo da FAO describe como Azolla sp. incorporadas á biomasa agrícola reduce a necesidade de achegas adicionais.

 Asociación 

As especies de Azolla utilizáronse, durante polo menos mil anos, nos campos de arroz como planta compañeira, debido á súa capacidade para fixar nitróxeno e bloquear a luz para evitar a competencia doutras plantas, ademais do arroz, que medra o suficiente como para sobresaír da auga a través da alfombra destes fieitos.

 Larvicida 
Ademais da súa función como biofertilizante, as especies de Azolla'' utilizáronse para controlar as larvas de mosquitos nos campos de arroz. A planta crece nunha alfombra grosa na superficie da auga, o que reduce a velocidade á que o oxíxeno se disolve na auga e asfixia eficazmente ás larvas.

 Galería 

 Notas 

 Véxase tamén 

 Outros artigos 
 Salviniales
 Salviniáceas

Categoría:Fentos
Categoría:Plantas acuáticas
Categoría:Salviniales